CELEX: 32011D0830
Language: lt
Date: 1323388800000
Title: 2011/830/ES: 2011 m. gruodžio 9 d. Komisijos įgyvendinimo sprendimas dėl lengvatas gaunančių šalių, kurioms nuo 2012 m. sausio 1 d. galima taikyti specialią tvaraus vystymosi ir gero valdymo skatinamąją priemonę, kaip nustatyta Tarybos reglamente (EB) Nr. 732/2008 (pranešta dokumentu Nr. C(2011) 9044)

13.12.2011   
            
            
               LT
            
            
               Europos Sąjungos oficialusis leidinys
            
            
               L 329/19
            
         KOMISIJOS ĮGYVENDINIMO SPRENDIMAS
   2011 m. gruodžio 9 d.
   dėl lengvatas gaunančių šalių, kurioms nuo 2012 m. sausio 1 d. galima taikyti specialią tvaraus vystymosi ir gero valdymo skatinamąją priemonę, kaip nustatyta Tarybos reglamente (EB) Nr. 732/2008
   (pranešta dokumentu Nr. C(2011) 9044)
   (2011/830/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d., iš dalies keičiantį Reglamentus (EB) Nr. 552/97, (EB) Nr. 1933/2006 ir Komisijos reglamentus (EB) Nr. 1100/2006 ir (EB) Nr. 964/2007 (1), ypač į jo 10 straipsnio 2 dalį,
   kadangi:
   
               (1)
            
            
               Europos Parlamento ir Tarybos reglamentu (ES) Nr. 512/2011 (2) Reglamento (EB) Nr. 732/2008 galiojimo laikotarpis buvo pratęstas iki 2013 m. gruodžio 31 d. arba iki paskesniame reglamente nustatytos datos, atsižvelgiant į tai, kuri data ankstesnė;
            
         
               (2)
            
            
               Reglamente (EB) Nr. 732/2008 nustatytas specialios tvaraus vystymosi ir gero valdymo skatinamosios priemonės taikymas besivystančioms šalims, kurios atitinka to reglamento 8 ir 9 straipsniuose nustatytus reikalavimus;
            
         
               (3)
            
            
               kiekviena besivystanti šalis, pageidaujanti nuo 2012 m. sausio 1 d. pasinaudoti specialia skatinamąja priemone, iki 2011 m. spalio 31 d. turėjo pateikti prašymą kartu su išsamia informacija apie atitinkamų konvencijų ratifikavimą, teisės aktus ir priemones, kuriomis siekiama veiksmingai įgyvendinti konvencijų nuostatas ir vykdyti įsipareigojimą neprieštarauti stebėsenos ir peržiūros metodui, kuris numatytas atitinkamose konvencijose, ir visiškai jo laikytis. Kad speciali skatinamoji priemonė būtų pritaikyta, prašančioji šalis taip pat turi būti laikoma pažeidžiama šalimi, kaip apibrėžta Reglamento (EB) Nr. 732/2008 8 straipsnio 2 dalyje;
            
         
               (4)
            
            
               iki 2011 m. spalio 31 d. Komisija gavo Žaliojo Kyšulio Respublikos (toliau – Žaliasis Kyšulys) prašymą nuo 2012 m. sausio 1 d. taikyti specialią tvaraus vystymosi ir gero valdymo skatinamąją priemonę;
            
         
               (5)
            
            
               prašymas buvo išnagrinėtas pagal Reglamento (EB) Nr. 732/2008 10 straipsnio 1 dalies nuostatas;
            
         
               (6)
            
            
               išnagrinėjus nustatyta, kad Žaliasis Kyšulys atitinka visus Reglamento (EB) Nr. 732/2008 8 ir 9 straipsniuose nustatytus būtinus reikalavimus. Todėl speciali skatinamoji priemonė Žaliajam Kyšuliui turėtų būti taikoma nuo 2012 m. sausio 1 d. iki 2013 m. gruodžio 31 d. arba iki paskesniame reglamente nustatytos datos, atsižvelgiant į tai, kuri data ankstesnė;
            
         
               (7)
            
            
               pagal Reglamento (EB) Nr. 732/2008 10 straipsnio 3 dalį apie šį sprendimą turi būti pranešta Žaliajam Kyšuliui;
            
         
               (8)
            
            
               šiame sprendime nustatytos priemonės atitinka Bendrųjų tarifų lengvatų komiteto nuomonę;
            
         
               (9)
            
            
               šis sprendimas neturi įtakos visų 2008 m. gruodžio 9 d. Komisijos sprendime 2008/938/EB dėl lengvatas gaunančių šalių, kurioms galima taikyti specialią tvaraus vystymosi ir gero valdymo skatinamąją priemonę, numatytą Tarybos reglamente (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., sąrašo (3), iš dalies pakeistame Komisijos sprendimu 2009/454/EB (4), ir 2010 m. birželio 9 d. Komisijos sprendime 2010/318/ES dėl lengvatas gaunančių šalių, kurioms nuo 2010 m. liepos 1 d. iki 2011 m. gruodžio 31 d. galima taikyti specialią tvaraus vystymosi ir gero valdymo skatinamąją priemonę, numatytą Tarybos reglamente (EB) Nr. 732/2008 (5), išvardytų šalių, kurioms taikoma priemonė, lengvatų gavėjo statusui,
            
         PRIĖMĖ ŠĮ SPRENDIMĄ:
   1 straipsnis
   Nuo 2012 m. sausio 1 d. iki 2013 m. gruodžio 31 d. arba iki paskesniame reglamente nustatytos datos, atsižvelgiant į tai, kuri data ankstesnė, Žaliojo Kyšulio Respublikai taikoma Reglamente (EB) Nr. 732/2008 nustatyta speciali tvaraus vystymosi ir gero valdymo skatinamoji priemonė.
   2 straipsnis
   Šis sprendimas skirtas Žaliojo Kyšulio Respublikai.
   
      Priimta Briuselyje 2011 m. gruodžio 9 d.
      
         
            Komisijos vardu
         
         Karel DE GUCHT
         
            Komisijos narys
         
      
   
   
      (1)  OL L 211, 2008 8 6, p. 1.
   
      (2)  OL L 145, 2011 5 31, p. 28.
   
      (3)  OL L 334, 2008 12 12, p. 90.
   
      (4)  OL L 149, 2009 6 12, p. 78.
   
      (5)  OL L 142, 2010 6 10, p. 10.